પશ્ચિમી જાપાનમાં ચાલી રહેલા મૂશળાધાર વરસાદના કારણે ભયંકર ભેખડ ધસવાની ઘટના ઘટી છે જેના પગલે 32 લોકોના મોત નિપજ્યા છે, 13 લોકો હજી સુધી ગુમ છે. સરકારે આજે જણાવ્યું કે ભેખડ ધસવાને કારણે ઘણા ઘરો કાળની ગર્તામાં સમાઇ ગયા. ટેલિવિઝન પર પ્રસારિત તસવીરો અનુસાર હિરોશિમામાં ગઇકાલે રાત્રે પહાડી વિસ્તારમાં થયેલા જોરદાર વરસાદના કારણે ભેખડ ધસવાની ઘટના ઘટી હતી, જેમાં ઘણા ઘરો દફન થઇ ગયા. ઘટનાસ્થળ પર બચાવદળના અધિકારીઓ બચાવ કામગીરીમાં લાગેલા છે.